Hotel Evropa (Sarajevo)

Za ostale upotrebe, pogledajte Hotel Evropa. Hotel Europe, koji je do 2008. poslovao pod nazivom Hotel Evropa, prvi je moderni hotel sagrađen u Sarajevu. Sagradio ga je 1882. godine Gligorije Jeftanović, “zenđil Sarajlija” kako ga tim povodom naziva zvanični list. Njegovim imenom prozvana je i ulica u kojoj je sagrađen hotel. Hotel je projektovao Karlo Paržik, a svečano je otvoren 12. decembra 1882. Obnova Hotel je privatizovan 2006. godine od strane firme Astrea (u vlasništvu Rasima Bajrovića) iz Sarajeva, vlasnika obližnjeg hotela Astra. Obnova hotela je počela 2007. godine. Projekat rekonstrukcije je uradio sarajevski arhitekta Sead Gološ. Boju fasade su izabrali građani Sarajeva glasanjem koje je bilo omogućeno na pultu ispred hotela. Hotel je nakon obnove otvoren 12. decembra 2008. u 14 sati na svoj 126. rođendan. Hotel nudi 125 luksuznih soba, 10 apartmana - 4 prezidentski - 4 kongresne dvorane i wellness centar za fitnes, plivanje, solarij, saune i turski hamam, masaže i beauty kozmetiku. Uz razne ugostiteljske sadržaje, posebno se mora spomenuti Bečki café, i Mozart patisserie Nagrade 1979: Šestoaprilska nagrada Grada Sarajeva Povezano Hotel Holiday, hotel u istoj grupaciji Reference